b'\n_START_ARTICLE_\nFaxe Boldklub\n_START_PARAGRAPH_\nFaxe Boldklub (Faxe BK) blev stiftet den 27. maj 1927._NEWLINE_Initiativet til klubben blev taget af tre arbejdere i stenhuggeriet, Frederik Jensen, Aksel Frederiksen, og Holger Jensen. De indkaldte til stiftende generalforsamling p\xc3\xa5 Hotel Faxe. Interessen viste sig at v\xc3\xa6re ganske p\xc3\xa6n, og der m\xc3\xb8dte 35 interesseret op, som alle meldte sig ind som medlemmer. Den f\xc3\xb8rste bestyrelse blev valgt og Faxe Boldklub var herefter en realitet._NEWLINE_Efter starten i 1927, hvor klubben lejede en mark af en g\xc3\xa5rdejer p\xc3\xa5 Egedevejen, fik man i 1934 stillet en bane til r\xc3\xa5dighed p\xc3\xa5 Kalkbrudsvej._NEWLINE_I 1935 tages det f\xc3\xb8rste klubhus i brug samme sted. Bygge pris udg\xc3\xb8r kr. 3.007,10._NEWLINE_Den 20. august 1944 blev Faxe Boldklubs nuv\xc3\xa6rende stadion indviet p\xc3\xa5 Pr\xc3\xa6st\xc3\xb8vej._NEWLINE_Den 13. september 1956 p\xc3\xa5begyndtes byggeriet af klubhuset, som danner rammen om boldklubben, anno 2008._NEWLINE_Den 3. maj 1959 blev klubhuset indviet, og klubhuset var efter datidens m\xc3\xa5lestok, et meget flot byggeri, der gav genlyd rundt omkring p\xc3\xa5 Sj\xc3\xa6lland._NEWLINE_Sj\xc3\xa6llands Tidende havde f\xc3\xb8lgende overskrift: "Faxe Boldklubs nye hus er en storslaaet pr\xc3\xa6station"._NEWLINE_Klubhuset er efterf\xc3\xb8lgende blevet udvidet flere gange, senest i 1992._NEWLINE_I dag, 2008, har Faxe Boldklub et fuldt moderne klubhus, med de faciliteter der eftersp\xc3\xb8rges i en klub af denne st\xc3\xb8rrelse.'